Egipte se nuwe president aangewysAdly Mansour, die nuwe tussentydse president van Egipte Adly Mansour is Donderdag as Egipte se tussentydse president aangewys nadat die weermag die voormalige president, Mohamed Morsi, Woensdag ontsetel het. Mansour het die ampseed tydens ŉ seremonie in die hoogste grondwetlike hof afgelê. “Ek beloof om die stelsel van die republiek te bewaar, die grondwet en wet te respekteer en die mense se belange te beskerm,” het hy gesê. Morsi is verlede jaar as president aangewys. ŉ Senior militêre beampte het aan AFP gesê die weermag hou Morsi “as ŉ voorkomingsmaatreël” aan. Morsi se regering is die nekslag toegedien nadat die weermag hom ŉ 48-uur ultimatum gegee het tydens hewige betogings teen hom op 30 Junie.